 ROMANIA          




SE APROBĂ     


  

 JUDETUL TIMIS




    PRIMAR

 MUNICIPIUL TIMISOARA


   GHEORGHE CIUHANDU
 PRIMAR                          

               
 SERVICIUL BANCA DE DATE URBANE



       

 SC 2007-734/24.03.2008




   REFERAT
              privind acordul pentru înscrierea dreptului de  folosinţă gratuită, pe o perioadă de 49 de ani,  a unui teren în suprafaţă de 100.000 mp către    Autoritatea de  Sănătate Publică Timiş pentru construirea unui spital regional de urgenţă

Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.SC2007-734/17.01.2007 a Autorităţii de Sănătate Publică Timiş şi a protocolului încheiat între Primăria Timişoara şi Autoritatea de Sănătate Publică Timiş.
Conform protocolului mai sus amintit,  suprafaţa solicitată a fost de 90.000 mp dar în urma discuţiilor purtate între Primăria Timişoara şi Autoritatea de Sănătate Publică Timiş, având în vedere că proiectul spitalului este finanţat de Uniunea Europeană şi este un proiect tip, se va majora suprafaţa la 100.000 mp .Astfel se va atribuii în folosinţă gratuită, pe o perioadă de 49 de ani, o suprafaţă de teren de 100.000 mp,pentru construirea unui spital regional de urgenţă, cu o capacitate de 700-900 de paturi.

Terenul în discuţie este situat în Timişoara, Calea Torontalului şi este înscris în CF nr.13 Timişoara cu nr.topo 25152/b, 25152/c, 25151/1/a, 25153/1/a şi CF nr.141255 Timişoara cu nr.topo 25066/1-7/1/1/b în domeniul public al judeţului Timiş .
Deoarece terenul înscris în CF nedefinitivă  nr.135381 Timişoara cu nr. cadastral PS 607 ( S=120700 mp), PS 608(S=54300) şi PS 610( S=91000 mp), PS 698 în suprafaţă de 95900 mp, PS 612 în suprafaţă de 84700 mp şi PS 675 în suprafaţă de 107400 mp( deci  suprafaţa totală de 554.000  mp) este proprietatea Primăriei şi există litigiu între CJTimiş şi Primăria Timişoara, este necesar să ne dăm acoredul pentru înscrierea dreptului de folosinţă gratuită, pe o perioadă de 49 de ani a terenului în suprafaţă de 100.000 mp în favoarea Autorităţii de Sănătate Publică Timiş..

La solicitarea Autorităţii de Sănătate Publică Timiş a fost eliberat Certificatul de Urbanism nr.7614/28.12.2006, care specifică, conform PUG aprobat prin HCL nr.157/2002, că există interdicţie temporară de construire până la elaborarea unui PUZ prin grija Autorităţii de Sănătate Publică.De asemenea prin grija Ministerului Sănătăţii Publice, prin Autoritatea de Sănătate Publică Timiş se va întocmi şi documentaţia de scoatere din circuitul agricol a terenului interesat ( 100.000 mp).  

Propunem Comisiilor din cadrul Consiliului Local al Municipiului Timişoara să îşi dea acordul pentru înscrierea  dreptului de  folosinţă gratuită, pe o perioadă de 49 de ani,  asupra  terenului menţionat mai sus, în suprafaţă de 100.000 mp în favoarea   Autoritaţii de  Sănătate Publică Timiş pentru construirea unui spital regional de urgenţă.

